**Hotelul**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hotel în mijlocul naturii umane…

Turiştii cazaţi: sentimentele-scame.

Pe paturi, miloase cearceafuri alintă

Dureri… şi ferestre deschise le cântă!

Iubiri pierdute şi bucuria-n cioburi

Pe farfurii ajung, la hulpavele guri!

Flămândele stări dureroase, sătule,

Au puse în vene rigide canule.

Discretele cameriste-asistente

Administrează transfuzii-stimulente…

Un doctor-director e cel ce cunoaşte

Dorinţe şi visuri şi le răspândeşte

În marea putinţă din Univers,

Le-adună în om şi-ncet le dă curs

Să prindă contur la geam, dimineaţă

Şi raze de zâmbet să-i pună pe faţă.

Se-ncheie sejurul… un suflet aşteaptă

O recepţioneră să-i spună în şoaptă

Că poate să plece, să meargă acasă...

La cerul cu stele şi luna aleasă!